Трайко Симеонов
Зима в селото

chitanka.info

Над селото мълчаливо

оградено със мъгли,

от небето тъмно — сиво,

сняг безспир вали, вали…

Хижи, дворища и ниви

бърза, бърза да покрий.

Дим на облаци красиви

над комините се вий.

Всички вкъщи се прибрали,

пусто, глухо е навред,

сал врабците изгладняли

цвъркат на отсрещний плет.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.